Jaroslav Bába

Jaroslav Bába (født 2. september 1984 i Karviná) er en tsjekkisk høydehopper.  

 Karriere 
Bába deltok ved Ungdoms-VM i friidrett 2001, der han kom på 10.-plass med 2,05 meter. Som junior kom han på 9.-plass ved junior-VM i friidrett 2002 på Jamaica. 

Bába ble nummer ni i innendørs-VM 2003 etter å ha hoppet 2,25. Han oppnådde samme høyde i utendørs-VM samme år i Paris, og ble nummer elleve der. Ved junior-EM i friidrett 2003 kom han på 1.-plass, med 2,28 meter. Den første store meritten som senior var bronsemedaljen i innendørs-VM 2004. Bába satte ny personlig rekord under OL 2004 i Athen, han gikk over 2,34 og tok bronse, slått av Stefan Holm og Matt Hemingway. Ved IAAF World Athletics Final i 2004 kom han på 7.-plass. 

Ved EM i friidrett innendørs 2005 i Madrid kom han på 5.-plass med 2,30 meter. Senere i 2005 forbedret han sin personlige rekord da han hoppet 2,36 under et stevne i Roma 8. juli. Dette året ble han nummer fem i VM i Helsingfors. Han fikk en ny internasjonal gullmedalje ved U23-EM i friidrett 2005 i Erfurt i Tyskland, der han hoppet 2,29 meter. Dette året kom han på 7.-plass ved IAAF World Athletics Final i Monte Carlo. 

Han ble nummer åtte i VM 2007 i Osaka og nummer 9 ved innendørs-VM 2008, før han ble nummer seks i OL 2008 i Beijing. 

Ved EM i friidrett innendørs 2009 i Torino ble han slått ut i kvalifiseringsrunden, der han kom på delt 20.-plass med 2,17 meter. Bedre gikk det ved VM i friidrett 2009 der han hoppet 2,23 i finalen, og endte på 5.-plass. Belarusiske Jaroslav Rybakov vant dette mesterskapet, med 2,32 meter. Han vant to stevner i Super Grand Prix i 2009; i London og Lausanne.London 2012 - Jaroslav Baba, besøkt 19. mai 2013. Også ved VM i friidrett innendørs 2010 ble han slått ut i kvalifiseringen, og fikk ikke hoppe i finaleomgangen, mens ved EM i friidrett 2010 i Barcelona kvalifiserte han seg til finalen, der han hoppet 2,26 meter, og endte på 5.-plass. 

I 2011 fikk han to internasjonale medaljer. I mars deltok han ved EM i friidrett innendørs 2011 i Paris. I kvalifiseringen var han én av de som hadde det høyeste hoppet (2,27), mens i finalen måtte han se seg slått av russiske Ivan Ukhov. Ukhov hoppet 2,38, mens Bába greide 2,34. I juni fikk han også bronse ved Lag-EM i friidrett 2011 i Stockholm, med 2,28 som høyeste hopp. Ved VM i friidrett 2011 i Daegu i Sør-Korea endte han på 4.-plass, med samme høyde som Trevor Barry som kom på 3.-plass. Ved Diamond League 2011 vant han ett stevne; i Paris. 

I mars 2012 deltok han ved VM i friidrett innendørs 2012, men ble slått ut i kvalifiseringsrunden. Han hoppet 2,22, og kom på 13.-plass i kvalifiseringen. Ved EM i friidrett 2012 i Helsingfors nådde han finalen, der han endte på 8.-plass med 2,24 meter. Også ved sommer-OL 2012 ble han slått ut i kvalifiseringsrunden. 

Ved EM i friidrett innendørs 2013 fikk han bronse, med høyden 2,31, bak hhv. Sergej Mudrov og Aleksej Dmitrik.

 Referanser 

 Eksterne lenker 

 Profil på European Athletics
 Profil på London2012.com
 Profil på All-athletics.com 

Kategori:Tsjekkiske høydehoppere
Kategori:Medaljevinnere under Sommer-OL 2004
Kategori:Deltakere for Tsjekkia under Sommer-OL 2004
Kategori:Friidrettsutøvere under Sommer-OL 2004
Kategori:Deltakere for Tsjekkia under Sommer-OL 2008
Kategori:Friidrettsutøvere under Sommer-OL 2008
Kategori:Deltakere for Tsjekkia under Sommer-OL 2012
Kategori:Friidrettsutøvere under Sommer-OL 2012
Kategori:Deltakere for Tsjekkia under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Tsjekkia under VM i friidrett 2007
Kategori:Deltakere for Tsjekkia under VM i friidrett 2009
Kategori:Deltakere for Tsjekkia under VM i friidrett 2011
Kategori:Deltakere for Tsjekkia under VM i friidrett 2013
Kategori:Deltakere for Tsjekkia under VM i friidrett 2015
Kategori:Personer fra Karviná
Kategori:Deltakere for Tsjekkia under EM i friidrett innendørs 2013